**Likumprojekta “Grozījumi Izglītības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Izglītības likumā” (turpmāk – likumprojekts) sagatavots pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2013.gada 9.jūlija grozījumiem Izglītības likumā (turpmāk arī – likums), kas stājās spēkā 2013.gada 7.augustā, Izglītības likums cita starpā tika papildināts ar tiesību normām, kas noteica regulējumu pedagogu profesionālās darbības kvalitātes novērtēšanai (turpmāk arī – PPDKN). Saskaņā ar minēto regulējumu pedagogam, kura pedagoģiskā darba stāžs ir ne mazāks par vienu gadu un kurš piedalās vispārējās izglītības programmu, profesionālās izglītības programmu pamatizglītības vai vidējās izglītības pakāpē, profesionālās ievirzes izglītības vai interešu izglītības programmu īstenošanā, ir tiesības ne retāk kā reizi piecos gados saņemt profesionālās darbības kvalitātes novērtējumu. Likums paredzēja piešķirt piecas pedagoga profesionālās darbības kvalitātes pakāpes (turpmāk – kvalitātes pakāpe). Pirmo, otro un trešo kvalitātes pakāpi piešķīra izglītības iestāde, saskaņojot ar pašvaldību, kuras administratīvajā teritorijā atrodas izglītības iestāde. Ceturto kvalitātes pakāpi piešķīra pašvaldība, saskaņojot ar Izglītības un zinātnes ministriju, savukārt, piekto kvalitātes pakāpi – Izglītības un zinātnes ministrija. Lēmumu par kvalitātes pakāpes piešķiršanu minētās institūcijas pieņēma viena gada laikā no pedagoga iesnieguma saņemšanas dienas.Minētais regulējums neattiecas uz pedagogiem, kuri piedalās augstākās izglītības programmu īstenošanā koledžās un augstskolās.Pamatojoties uz Izglītības likuma 14.panta 37.punktā noteikto deleģējumu, Ministru kabinets ir izdevis 2014.gada 17.jūnija noteikumus Nr.350 “[Pedagogu profesionālās darbības kvalitātes novērtēšanas kārtība](https://likumi.lv/ta/id/267580-pedagogu-profesionalas-darbibas-kvalitates-novertesanas-kartiba)” (turpmāk – noteikumi Nr.350), kas nosaka, ka kvalitātes novērtēšana, ievērojot nepārtrauktību, norit deviņus mēnešus – no kārtējā kalendāra gada 5.septembra līdz nākamā kalendāra gada 31.maijam – un, ka kvalitātes pakāpi piešķir uz pieciem gadiem. Noteikumi Nr.350 arī nosaka, ka kārtējai novērtēšanai pedagogs iesniegumu iesniedz ne agrāk kā divus gadus pirms kvalitātes pakāpes derīguma termiņa beigām.Sākot ar 2015.gadu, Latvijas Izglītības un zinātnes darbinieku arodbiedrības (turpmāk – LIZDA), aktualizēja prasību mainīt vai pilnveidot PPDKN sistēmu, pamatojot prasību ar to, ka izveidotā sistēma ir vērsta uz dokumentu aizpildīšanu, tā ir attālināta no skolas vides, jo lēmumus par kvalitātes pakāpes piešķiršanu pieņem attiecīgi par 4.pakāpi – pašvaldības un 5.pakāpi – valsts komisijas. Noteikumos Nr.350 ietvertie vienotie kritēriji 4. un 5. pakāpes ieguvei bija saistīti ar pedagogu aktivitātēm pašvaldībā un valsts līmenī, bet maz bija saistīti ar pedagoga devumu izglītības iestādei mācību procesa pilnveidei un izglītojamo mācību sasniegumu paaugstināšanai. PPDKN sistēmas pilnveides prasība ietverta arī LIZDA pedagogu streika pieteikumā 2015.gada rudenī. Lai nodrošinātu esošās pedagogu profesionālās darbības novērtēšanas sistēmas pilnveidi, ar ministrijas 2015.gada 22. decembra rīkojumu (rīkojums Nr.574 *Par darba grupas izveidi pedagogu profesionālās darbības kvalitātes novērtēšanas sistēmas pilnveidošanai*) izveidota darba grupa. Darba grupas sastāvā tika iekļauts plašs izglītības jomas speciālistu loks, tajā skaitā praktizējoši pedagogi, augstskolu, LIZDA, asociācijas “Latvijas Izglītības vadītāju arodbiedrība” (turpmāk – LIVA), Latvijas Pedagogu domes un vecāku pārstāvji. Darba grupa diskutēja par pedagogu profesionālās darbības kvalitātes novērtēšanas (turpmāk – PPDKN) sistēmas stiprajām un vājajām pusēm, secinot, ka PPDKN sistēma ir jāsaglabā, taču tajā ir nepieciešamas izmaiņas, tostarp diskutējot par birokrātiskā sloga mazināšanu pedagogiem. Pedagogu jaunā atalgojuma modeļa kontekstā, tostarp pieejamā finansējuma ietvaros, Ministru kabinets 2016.gada 5.jūlija sēdē lēma apturēt PPDKN procesu līdz 2018.gada 31.augustam, līdztekus tam, uzdodot ministrijai līdz 2017.gada 31.martam pilnveidotPPDKN sistēmu, ņemot vērā darba grupas iestrādes un priekšlikumus.Ņemot vērā to, ka pedagoga profesionālās darbības kvalitāte skatāma kompleksi ar pedagoga izglītību un profesionālo kompetenci, ministrija nolēma pārņemt darba grupas iestrādnes un izveidot jaunu darba grupu.Ar 2016.gada 23.novembra grozījumiem likumā, kas stājās spēkā 2017.gada 1.janvārī, minētais tiesiskais regulējums tika grozīts, nosakot, ka, pamatojoties uz kvalitātes novērtējumu, pedagogam tiek piešķirta viena no trim kvalitātes pakāpēm. Tās piešķir: 1) 1.kvalitātes pakāpi – izglītības iestāde, saskaņojot ar pašvaldību, kuras administratīvajā teritorijā atrodas izglītības iestāde; 2) 2.kvalitātes pakāpi – pašvaldība, kuras administratīvajā teritorijā atrodas izglītības iestāde, saskaņojot ar Izglītības un zinātnes ministriju; 3) 3. kvalitātes pakāpi – Izglītības un zinātnes ministrija.Minētā likuma pārejas noteikumu 52.punkts nosaka uzdevumu Ministru kabinetam izdarīt grozījumus noteikumos Nr.350 atbilstoši minētajiem grozījumiem likumā, kā arī nosaka, ka, lai nodrošinātu kvalitātes novērtēšanas sistēmas pilnveidi, līdz dienai, kad stāsies spēkā minētie grozījumi Ministru kabineta noteikumos, bet ne ilgāk kā līdz 2017.gada 31.augustam kvalitātes pakāpes nepiešķir. Likuma pārejas noteikumu 53.punkts nosaka, ka kvalitātes pakāpi apliecinošs dokuments, kas izsniegts līdz 2016.gada 31.decembrim, ir spēkā līdz tajā norādītajam derīguma termiņam un ka 3., 4. un 5. kvalitātes pakāpe tiek pielīdzināta attiecīgi 1., 2. un 3. kvalitātes pakāpei atbilstoši šā likuma grozījumiem, kas nosaka trīs pedagogu profesionālās darbības kvalitātes pakāpes.JDDarba grupa, kas izveidota ar Izglītības un zinātnes 2016.gada 19.septembra rīkojumu Nr.277 „Par darba grupas izveidi”, un kuras izveides mērķis ir nodrošināt kvalitātes novērtēšanas sistēmas pilnveidi, tās darbības laikā izstrādāja jaunus priekšlikumus kvalitātes novērtēšanas organizēšanai, piemēram, piedāvājot atlases kritērijus pedagogiem, kas piesakās uz savas profesionālās darbības kvalitātes novērtēšanu, un pedagogu profesionālās darbības kvalitātes vērtēšanu deleģējot izglītības iestāžu komisijām, tādejādi veicinot izglītības iestāžu autonomiju un stiprinot izglītības iestāžu atbildību par kvalitatīva izglītības procesa nodrošināšanu. Atbalstu neguva priekšlikums par atlases kritērijiem, bet atbalstīts, tostarp no LIZDA pārstāvjiem, tika priekšlikums par pedagogu profesionālās darbības kvalitātes vērtēšanu izglītības iestādē. Minētie priekšlikumi PPDKN sistēmas pilnveidei ir saskaņā arī ar Izglītības likuma 30.panta pirmajā daļā noteikto izglītības iestādes vadītāja atbildību, t.sk. arī par intelektuālo, finanšu un materiālo līdzekļu racionālu izmantošanu, jo paredz, ka lēmumu par kvalitātes pakāpes piešķiršanu pieņem izglītības iestādes vadītājs, pamatojoties uz izglītības iestādē izveidotās pedagogu profesionālās darbības kvalitātes novērtēšanas komisijas priekšlikumu. Novērtēšanas komisija atbilstoši izglītības iestādes attīstības mērķiem novērtē pedagogu, analizē viņa darbu, izvērtējot ieguldījumu izglītojamo mācīšanās vajadzību nodrošināšanā un izglītojamo motivēšanā mācību sasniegumu paaugstināšanai atbilstoši izglītojamo spējām un vajadzībām, tādējādi veicinot izglītības kvalitāti izglītības iestādē un valstī kopumā.Ievērojot minēto, likumprojekts paredz noteikt, ka Ministru kabinets noteiks jomas, kurās kvalitāte novērtējama, kvalitātes pakāpju aprakstus un kvalitātes novērtēšanas organizēšanas kārtību (Izglītības likuma 14.panta 37.punkts), bet ne kvalitātes novērtēšanas kārtību. Savukārt novērtēšanas kritērijus atbilstoši Ministru kabineta noteiktajām jomām un kvalitātes pakāpju aprakstiem izstrādā izglītības iestāde, ņemot vērā izglītības iestādes mērķus un specifiku. Tas nozīmē, ka pedagoga darbības jomas, kurās kvalitāte novērtējama, sākumskolai, speciālās izglītības iestādei, interešu izglītības iestādei vai valsts ģimnāzijai būs vienādas, bet kritēriji, kurus izmantos izglītības iestādē, veicot pedagogu profesionālās darbības kvalitātes novērtēšanu, būs atšķirīgi, vērsti uz konkrētās izglītības iestādes izglītības procesa kvalitāti.Lēmumi par pedagoga profesionālās darbības kvalitātes pakāpes piešķiršanu izglītības iestādē tiks pieņemti, pastāvot vienādiem kritērijiem, kas ir atbilstoši izglītības iestādes darbības mērķiem. Organizēšanas kārtībā tiks noteikts, ka izglītības iestādes vadītājs izveido novērtēšanas komisiju un apstiprina komisijas darbības kārtību, kurā ietver novērtēšanas norises un laika plānojumu, rezultātu apkopošanas, priekšlikuma izteikšanas kārtību izglītības iestādes vadītājam lēmuma pieņemšanai.Tādējādi likumprojekts paredz vienkāršot un nodrošināt vienlīdzīgu novērtēšanas piemērošanas principu, novērtēšanas organizāciju, novērtējot pedagoga profesionālo darbību vienas novērtēšanas komisijas ietvaros.  Līdzšinējās pedagogu profesionālās darbības kvalitātes novērtēšanas sistēmas ietvaros izglītības iestādēs jau tika veikts novērtēšanas process, izglītības iestādē izveidotajai novērtēšanas komisijai, izvērtējot pedagoga atbilstību trīs no piecām pakāpēm. Līdz ar to uzskatāms, ka, pamatojoties uz iegūto pieredzi novērtēšanas procesa organizācijā un novērtēšanas veikšanā, jaunā pedagogu profesionālās darbības kvalitātes novērtēšanas sistēma neradīs papildu slogu izglītības iestādes administrācijai. Papildus minētajam, Ministru kabineta noteikumos par pedagogu profesionālās darbības novērtēšanas kārtību nav paredzēts noteikt novērtēšanas procesa uzsākšanas termiņu, jo izglītības iestādēs ar ļoti atšķirīgu pedagogu skaitu (no 5 līdz 200 pedagogu) novērtēšanas procesam būs nepieciešams ļoti atšķirīgs laiks.Izglītības iestādes vadītājs lēmumā, pamatojoties uz novērtēšanas komisijas ieteikumu, noteiks kvalitātes pakāpes piešķiršanu uz vienu, diviem vai trim gadiem, nosakot kvalitātes pakāpes spēkā stāšanos ar kārtējā gada 1.septembri. Šādas kvalitātes pakāpes piešķiršanas derīguma termiņa variācijas tiek piedāvātas, ņemot vērā izglītības iestāžu atšķirīgo lielumu pēc izglītojamo skaita un attiecīgi arī pedagogu skaita, kā arī izglītības iestāžu specifiku – dažādas īstenojamās izglītības programmas, tādējādi novēršot darbietilpīgu novērtēšanas procedūru un pārāk lielu novērtēšanas procesā iesaistīto vērtētāju slodzi, sniedzot iespēju novērtēšanas procesa organizāciju pielāgot izglītības iestādes darbības mērķiem. Minētais risinājums, nosakot kvalitātes pakāpes piešķiršanu uz vienu, diviem vai trim gadiem, ļaus sniegt lielāku atbalstu jaunajiem pedagogiem, bet pedagogiem ar lielāku darba pieredzi un darba kvalitāti, nosakot garāku kvalitātes pakāpes derīguma termiņu, mazinās birokrātisko slogu un veicinās uzticēšanos izglītības iestādes vadībai un novērtētajam pedagogam.Likumprojekts (Izglītības likuma 53.panta 1.1 daļa) arī paredz, ka piemaksas apmēru par kvalitātes pakāpi noteiks izglītības iestādes, kurā novērtēta pedagoga profesionālās darbības kvalitāte, vadītājs ņemto vērā novērtēšanas procesa rezultātus un pieejamos finanšu līdzekļus. Tādējādi būs iespēja mainīt līdzšinējo praksi, ka izglītības iestādē pedagogiem vienlaikus tika noteiktas dažādas piemaksas, kas saistītas ar darba kvalitāti – piemaksa par kvalitātes pakāpi un piemaksa par kvalitāti. Minētais risinājums ļaus efektīvāk izmantot finanšu līdzekļus izglītības iestāžu darba kvalitātes paaugstināšanai. Lai nodrošinātu valsts pārraudzību pār kvalitātes pakāpju un atbilstošu piemaksu piešķiršanu izglītības iestādēs, tiek paredzēts stiprināt izglītības iestāžu vadītāju atbildību, paplašinot normatīvo aktu kārtībā noteiktās izglītības iestāžu vadītāju vērtēšanas finanšu pārvaldības sadaļu. Ņemot vērā to, ka finansējums mērķdotācijai pedagogu darba samaksai tiek aprēķināts atbilstoši izglītojamo skaitam izglītības iestādē un tajā īstenojamām izglītības programmām, piemaksas par pedagogu profesionālās darbības kvalitāti dažādās izglītības iestādēs var būt atšķirīgas. Savukārt vienas izglītības iestādes ietvaros nosakāma vienota piemaksa par katru no kvalitātes pakāpēm.Likumprojektā attiecībā uz piemaksas apmēru ietverti vārdi “ņemot vērā šim mērķim izglītības iestādei pieejamos finanšu līdzekļus”, ievērojot, ka piemaksas par kvalitātes pakāpēm var tikt finansētas no dažādiem avotiem. Atbilstoši Izglītības likuma 53.panta 1.1 daļā noteiktajam pedagoga darba samaksa ietver arī piemaksu par kvalitātes pakāpi. Atbilstoši Izglītības likuma 60.panta trešajā daļā noteiktajam pedagogu darba samaksa valsts un pašvaldību izglītības iestādēs, kā arī valsts augstskolu vidējās izglītības iestādēs, tajā skaitā bērnu no piecu gadu vecuma izglītošanā nodarbināto pedagogu darba samaksa, tiek nodrošināta no valsts budžeta līdzekļiem un valsts budžeta mērķdotācijām. Tādējādi arī piemaksas par kvalitātes pakāpēm minētajiem pedagogiem tiks segtas no pedagogu darba samaksai piešķirtajiem valsts budžeta līdzekļiem. Pārējo pedagogu, kas īsteno pirmsskolas izglītības programmas pašvaldības izglītības iestādēs, darba samaksa, tai skaitā piemaksas par kvalitātes pakāpēm, tiek nodrošināta no pašvaldības budžeta. Turklāt atbilstoši Izglītības likuma 60.panta trešajā daļā noteiktajam pašvaldības var piedalīties valsts un pašvaldību izglītības iestāžu īstenoto izglītības programmu pedagogu darba samaksas finansēšanā. Atbilstoši Izglītības likuma 59.panta otrajā daļā noteiktajam privātās izglītības iestādes finansē to dibinātāji. Minētā likuma norma arī nosaka, kādos gadījumos valsts piedalās privāto izglītības iestāžu pedagogu darba samaksas finansēšanā. **Izglītības likuma pārejas noteikumu regulējums**Likumprojekts paredz izteikt Izglītības likuma pārejas noteikumu 52.punktu jaunā redakcijā, nosakot uzdevumu Ministru kabinetam līdz 2017.gada 1.augustam izdot likuma 14.panta 37.punktā minētos noteikumus. Ievērojot, ka atbilstoši likuma regulējumam lēmumu par kvalitātes pakāpes piešķiršanu izglītības iestādes vadītājs pieņem viena gada laikā no pedagoga iesnieguma saņemšanas dienas, kā arī ievērojot, ka atbilstoši noteikumu Nr.350 regulējumam novērtēšana ilgst deviņus mēnešus, likumprojekts paredz noteikt, ka līdz 2017.gada 31.augustam kvalitātes novērtēšana netiek organizēta. Ar Satversmes tiesas 2017.gada 20.aprīļa lēmumu pēc Saeimas 21 deputāta pieteikuma Satversmes tiesā ir ierosināta lieta “Par Ministru kabineta 2014.gada 17.jūnija noteikumu Nr.350 “Pedagogu profesionālās darbības kvalitātes novērtēšanas kārtība” 91.punkta atbilstību Latvijas Republikas Satversmes 1., 64., 91.pantam un Izglītības likuma 49.1 panta pirmajai un trešajai daļai, kā arī Ministru kabineta 2016.gada 5.jūlija noteikumu Nr.445 “Pedagogu darba samaksas noteikumi” 27.punkta atbilstību Latvijas Republikas Satversmes 1.pantam” (lieta Nr.2017-11-03) (turpmāk – Satversmes tiesas lieta). Ministru kabineta 2017.gada 13.jūnija sēdē (prot. Nr.30 60.§) tika apstiprināts Ministru kabineta atbildes raksta projekts Satversmes tiesai, un šajā atbildes rakstā Ministru kabinets ir norādījis, ka tā ieskatā nav pamatots pieteicēju viedoklis, ka atbilstoši Izglītības likuma pārejas noteikumu 52.punktam ne vēlāk kā ar 2017.gada 1.septembri ir jāuzsāk kvalitātes pakāpju piešķiršana, nevis kvalitātes novērtēšana. Ministru kabinets ir norādījis, ka gan kvalitātes novērtēšana, gan tai sekojoša lēmuma pieņemšana par kvalitātes pakāpes piešķiršanu vai atteikumu piešķirt kvalitātes pakāpi ir vienota, tiesiska procesa, kura noslēgumā tiek izdots administratīvais akts, neatņemamas sastāvdaļas, un tās nedrīkst tikt skatītas atrauti viena no otras. Tādējādi likumprojekts paredz precizēt šobrīd spēkā esošo likuma pārejas noteikumu 52.punkta redakciju, lai nodrošinātu visiem tā piemērotājiem nepārprotamu izpratni, ka atbilstoši jaunajam pilnveidotajam kvalitātes novērtēšanas regulējumam kvalitātes novērtēšana tiks uzsākta, sākot ar 2017.gada 1.septembri. Minētais grozījums neparedz pagarināt termiņu kvalitātes novērtēšanas procesam. Likumprojekts paredz papildināt arī likuma pārejas noteikumus, nosakot, ka pedagogiem pirms kvalitātes pakāpi apliecinoša dokumenta derīguma termiņa beigām ir tiesības pieteikties uz profesionālās darbības kvalitātes novērtēšanu atbilstoši jaunajam regulējumam saskaņā ar grozījumiem šā likuma 49.1 panta otrajā daļā (par trīs pedagogu profesionālās darbības kvalitātes pakāpju noteikšanu). (Izglītības likuma pārejas noteikumu 53.1 punkts). Pedagogiem, kuriem kvalitātes pakāpi apliecinošs dokuments izsniegts līdz 2016.gada 31.decembrim, līdz kvalitātes pakāpi apliecinoša dokumenta derīguma termiņa beigām ir tiesības saņemt piemaksu par kvalitātes pakāpi atbilstoši Ministru kabineta 2016.gada 5.jūlija noteikumu Nr.445 „Pedagogu darba samaksas noteikumi” tiesiskajam regulējumam, kas bija spēkā uz 2017.gada 1.janvāri (Izglītības likuma pārejas noteikumu 53.2 punkts). Minētie datumi noteikti, atbilstoši 2016.gada 23.novembra grozījumiem Izglītības likumā, kas ar 2017.gada 1.janvāri noteica pārtraukumu kvalitātes pakāpju piešķiršanā. Minētie Ministru kabineta noteikumi nosaka piemaksas par 3., 4. un 5.kvalitātes pakāpi attiecīgi šādā apmērā: 45 *euro*, 114 *euro* un 140 *euro*. Atbilstoši likumprojektam piemaksas apmēru par attiecīgo kvalitātes pakāpi turpmāk noteiks izglītības iestādes vadītājs, un tādējādi piemaksas apmērs var mainīties. Likumprojekts nodrošina pedagogu, kuriem ir spēkā esošs kvalitāti apliecinošs dokuments, tiesības saņemt piemaksu līdzšinējā apmērā. Izglītības likuma 49.1 panta pirmā daļa pašreizējā redakcijā nosaka pedagoga tiesības ne retāk kā reizi piecos gados saņemt pedagoga profesionālās darbības kvalitātes novērtējumu. Likumprojekts paredz izslēgt vārdus “ne retāk kā reizi piecos gados”, un tādējādi arī pedagogiem, kuriem kvalitātes pakāpi apliecinošs dokuments izsniegts līdz 2016.gada 31.decembrim, netiek liegtas tiesības ar 2017.gada 1.septembri pieteikties kvalitātes novērtēšanai un attiecīgi saņemt piemaksu jau atbilstoši jaunajam regulējumam, neskatoties uz kvalitātes pakāpi apliecinoša dokumenta derīguma termiņu. Pedagogam, kuram iegūtās kvalitātes pakāpes derīguma termiņš beidzas līdz 2021.gada 31.augustam būs tiesības pieteikties jaunajai pedagogu profesionālās darbības kvalitātes novērtēšanai un, iegūstot kvalitātes pakāpi, saņemt piemaksu atbilstoši jaunajam regulējumam. Ievērojot noteikumos Nr.350 noteikto, ka kārtējai novērtēšanai pedagogs iesniegumu iesniedz ne agrāk kā divus gadus pirms kvalitātes pakāpes derīguma termiņa beigām, pedagogiem, kuriem iegūtās kvalitātes pakāpes derīguma termiņš beidzas 2017.gada 31.augustā, lai nodrošinātu nepārtrauktību kvalitātes novērtēšanā un attiecīgi piemaksas noteikšanā, iesniegums kvalitātes novērtēšanai bija jāiesniedz vēlākais 2016.gada septembrī.Ar 2016.gada 5.jūlija grozījumiem noteikumos Nr.350 tika noteikts, ka „Pedagogam, kuram kvalitātes pakāpe līdz 2016.gada 31.maijam nav piešķirta, un pedagogam, kuram kvalitātes pakāpes apliecības derīguma termiņš beidzas laikposmā no 2016.gada 31.maija līdz 2018.gada 31.augustam, ir tiesības pieteikties pedagogu profesionālās darbības kvalitātes novērtēšanai ne agrāk kā 2018.gada 1.septembrī. Līdz 2018.gada 31.augustam iesniegtie pedagogu iesniegumi netiek izskatīti” (noteikumu Nr.350 91.punkts). Ar 2016.gada 23.novembra grozījumiem Izglītības likumā no 2017.gada 1.janvāra līdz 2017.gada 31.augustam kvalitātes novērtēšana tika apturēta. Ievērojot minēto, 1506 pedagogiem, kuriem kvalitātes novērtēšanas rezultātā iegūtās kvalitātes pakāpes derīguma termiņš beidzas 2017.gada 31.augustā, no pedagogiem neatkarīgu iemeslu dēļ tika liegta iespēja saņemt kvalitātes novērtējumu. Lai tiktu nodrošināta nepārtrauktība piemaksas noteikšanā, likumprojekts (Izglītības likuma pārejas noteikumu 53.3 punkts) paredz līdz 2018.gada 31.augustam saglabāt minētajiem pedagogiem tiesības uz piemaksu līdzšinējā apmērā. Lai nodrošinātu piemaksu saņemšanu pēc šī datuma, minētajiem pedagogiem būs jāpiesakās kvalitātes novērtēšanai 2017./ 2018.mācību gadā. Satversmes tiesas lieta ierosināta, pamatojoties uz pieteikumu, kurā citastarpā norādīts, ka noteikumu Nr.350 91.punkts pārkāpj tiesiskās paļāvības principu. Pieteicēju ieskatā, minētā principa pārkāpums sevišķi spilgti izpaužas attiecībā uz pedagogiem, kuriem kvalitātes pakāpes derīguma termiņš beidzas 2017.gadā. Ievērojot minēto, likumprojektā ietvertais Izglītības likuma pārejas noteikumu 53.3 punkts salīdzinājumā ar šobrīd spēkā esošo tiesisko regulējumu noteiktai personu grupai paredz labvēlīgākas tiesiskās sekas.Vienlaikus jāņem vērā, ka prognozējoši līdz 2021.gadam blakus pastāvēs divas kvalitātes pakāpju piemaksu sistēmas – kvalitātes pakāpju piemaksas, kas tiks maksātas saskaņā ar Ministru kabineta 2016.gada 5.jūlija noteikumu Nr.445 „Pedagogu darba samaksas noteikumi” tiesisko regulējumu, kas bija spēkā uz 2017.gada 1.janvāri, un no 2018.gada 1.septembra kvalitātes pakāpju piemaksas, kas tiks piešķirtas saskaņā ar jauno tiesisko regulējumu. Tas var radīt situāciju, ka izglītības iestādē pedagogi, kuriem būs iepriekšējā PPDKN sistēmā iegūta 5.kvalitātes pakāpe, kas pielīdzināta jaunajā PPDKN sistēmā 3.kvalitātes pakāpei, un pedagogi, kas jaunajā PPDKN sistēmā ieguvuši 3.kvalitātes pakāpei, saņems dažās piemaksas. Būtiskākais šķērslis vienādu kvalitātes pakāpju piemaksu izlīdzināšanai, Ministru kabineta noteikumos nosakot kvalitātes pakāpju piemaksu apmēru jaunajā PPDKN sistēmā, ir ierobežotais valsts budžeta finansējuma apjoms kvalitātes pakāpju piemaksām – 11,6 miljoni gadā. Minētā iemesla dēļ pārejas periodā, kamēr paralēli jānodrošina kvalitātes piemaksas gan pēc iepriekšējā normatīvā regulējuma, gan jānodrošina finansējums izglītības iestādēm jauno kvalitātes pakāpju piemaksām, nav iespējams normatīvā akta kārtībā noteikt konkrētu jauno kvalitātes pakāpju piemaksu apjomu un tas dažādas izglītības iestādēs atšķirsies. 2018.gada 1.septembrī jauno kvalitātes pakāpju piemaksām būs iespējams izmantot to finansējumu, kas “atbrīvosies” 13779 pedagogiem, kas ieguvuši kvalitātes pakāpi pēc iepriekšējā normatīvā regulējuma, beidzoties kvalitātes pakāpi apliecinoša dokumenta derīguma termiņam. Līdzīgi 2019.gada 1.septembrī būs iespējams papildināt finansējumu jauno kvalitātes pakāpju piemaksām, izmantojot to finansējumu, kas “atbrīvosies” 8659 pedagogiem, kas ieguvuši kvalitātes pakāpi pēc iepriekšējā normatīvā regulējuma, beidzoties kvalitātes pakāpi apliecinoša dokumenta derīguma termiņam.Pēc likumprojekta spēkā stāšanās ministrija izvērtēs PPDKN sistēmas uzraudzības īstenošanu un nepieciešamības gadījumā pilnveidos normatīvo regulējumu, lai pārliecinātos par procesa objektivitāti un nodrošinātu PPDKN procesa organizācijas uzraudzību, saistot to ar izglītības iestāžu vadītāju novērtēšanu un tajā noteiktajiem vadītāja vērtēšanas kritērijiem.Likumprojekts paredz noteikt, ka tas stājas spēkā nākamajā dienā pēc tā izsludināšanas. Steidzamība ir saistīta ar nepieciešamību nodrošināt pilnveidotas kvalitātes novērtēšanas sistēmas ieviešanu ar 2017./2018.mācību gadu.  |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija |  Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vispārējās izglītības, profesionālās izglītības, tai skaitā profesionālās ievirzes izglītības, interešu izglītības iestāžu vadītāji un pedagogi. Izglītības iestāžu dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta ietekme uz sabiedrību, tautsaimniecības attīstību un administratīvo slogu saistāma ar pienākumu izglītības iestāžu vadītājiem nodrošināt iestādē strādājošo pedagogu profesionālās darbības novērtēšanu.Ievērojot, ka saskaņā ar likumprojekta regulējumu kvalitātes pakāpes turpmāk piešķirs izglītības iestādes vadītājs, mazināsies administratīvais slogs pašvaldībām, kuru administratīvajā teritorijā izglītības iestādes atrodas, un Izglītības un zinātnes ministrijai. Līdz šim pastāvēja prakse, kad iekšējās kontroles sistēma izglītības iestādē nebija tieši saistīta ar pedagogu profesionālās darbības novērtēšanas procesu. Jaunais regulējums dos iespēju izglītības iestādēm veikt pedagogu profesionālās darbības novērtēšanu izglītības iestādē atbilstoši tās mērķiem, mazinās birokrātisko slogu pedagogiem liela apjoma dokumentu sagatavošanā, veidosies vienota izpratne par izglītības kvalitāti izglītības iestādē. Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības, izglītības iestādes vadītājs varēs noteikt vienkāršāku vērtēšanas procesu, savukārt pedagogiem novērtēšanas procesā vairāk tiks ņemta vērā praktiska profesionālā darbība izglītības iestādē. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija |  Nav |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017.gads | Turpmākie trīs gadi (*euro*) |
| 2018. | 2019. | 2020. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **11 915 679** | **0** | **0** | **0** | **0** |
| **1.1. valsts pamatbudžets** | **11 915 679** | **0** | **0** | **0** | **0** |
| 62.resors "Mērķdotācijas pašvaldībām" | 9 772 542 | 0 | 0 | 0 | 0 |
| *01.00.00. “Mērķdotācijas izglītības pasākumiem”* | 767 058 | 0 | 0 | 0 | 0 |
| *05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”* | 8 135 568 | 0 | 0 | 0 | 0 |
| *10.00.00. “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām”.* | 869 916 | 0 | 0 | 0 | 0 |
| 15.resors "Izglītības un zinātnes ministrija" | 972 679 | 0 | 0 | 0 | 0 |
| *01.03.00 “Sociālās korekcijas izglītības iestāde”* | 1 884 | 0 | 0 | 0 | 0 |
| *01.05.00 “Dotācija privātajām mācību iestādēm”* | 201 174 | 0 | 0 | 0 | 0 |
| *02.01.00 “Profesionālās izglītības programmu īstenošana”* | 358 748 | 0 | 0 | 0 | 0 |
| *09.10.00 “Murjāņu sporta ģimnāzija”* | 8 908 | 0 | 0 | 0 | 0 |
| *09.19.00 “Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām”* | 401 965 | 0 | 0 | 0 | 0 |
| 18.resors "Labklājības ministrija" | 8 342 | 0 | 0 | 0 | 0 |
| *05.37.00. "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana"* | 8 342 | 0 | 0 | 0 | 0 |
| 19.resors "Tieslietu ministrija" | 5 570 | 0 | 0 | 0 | 0 |
| *04.01.00. "Ieslodzījuma vietas"* | 5 570 | 0 | 0 | 0 | 0 |
| 22.resors "Kultūras ministrija" | 1 156 546 | 0 | 0 | 0 | 0 |
| *20.00.00. "Kultūrizglītība"* | 1 156 546 | 0 | 0 | 0 | 0 |
| **1.2. valsts speciālais budžets** | **0** | **0** | **0** | **0** | **0** |
| **1.3. pašvaldību budžets** | **0** | **0** | **0** | **0** | **0** |
| **2. Budžeta izdevumi:** | **11 915 679** | **0** | **0** | **0** | **0** |
| **2.1. valsts pamatbudžets** | **11 915 679** | **0** | **0** | **0** | **0** |
| 62.resors "Mērķdotācijas pašvaldībām" | 9 772 542 | 0 | 0 | 0 | 0 |
| *01.00.00. “Mērķdotācijas izglītības pasākumiem”* | 767 058 | 0 | 0 | 0 | 0 |
| *05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”* | 8 135 568 | 0 | 0 | 0 | 0 |
| *10.00.00. “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām”.* | 869 916 | 0 | 0 | 0 | 0 |
| 15.resors "Izglītības un zinātnes ministrija" | 972 679 | 0 | 0 | 0 | 0 |
| *01.03.00 “Sociālās korekcijas izglītības iestāde”* | 1 884 | 0 | 0 | 0 | 0 |
| *01.05.00 “Dotācija privātajām mācību iestādēm”* | 201 174 | 0 | 0 | 0 | 0 |
| *02.01.00 “Profesionālās izglītības programmu īstenošana”* | 358 748 | 0 | 0 | 0 | 0 |
| *09.10.00 “Murjāņu sporta ģimnāzija”* | 8 908 | 0 | 0 | 0 | 0 |
| *09.19.00 “Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām”* | 401 965 | 0 | 0 | 0 | 0 |
| 18.resors "Labklājības ministrija" | 8 342 | 0 | 0 | 0 | 0 |
| *05.37.00. "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana"* | 8 342 | 0 | 0 | 0 | 0 |
| 19.resors "Tieslietu ministrija" | 5 570 | 0 | 0 | 0 | 0 |
| *04.01.00. "Ieslodzījuma vietas"* | 5 570 | 0 | 0 | 0 | 0 |
| 22.resors "Kultūras ministrija" | 1 156 546 | 0 | 0 | 0 | 0 |
| *20.00.00. "Kultūrizglītība"* | 1 156 546 | 0 | 0 | 0 | 0 |
| **2.2. valsts speciālais budžets** | **0** | **0** | **0** | **0** | **0** |
| **2.3. pašvaldību budžets** | **0** | **0** | **0** | **0** | **0** |
| **3. Finansiālā ietekme:** | **0** | **0** | **0** | **0** | **0** |
| **3.1. valsts pamatbudžets** | **0** | **0** | **0** | **0** | **0** |
| 62.resors "Mērķdotācijas pašvaldībām" | 0 | 0 | 0 | 0 | 0 |
| *01.00.00. “Mērķdotācijas izglītības pasākumiem”* | 0 | 0 | 0 | 0 | 0 |
| *05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”* | 0 | 0 | 0 | 0 | 0 |
| *10.00.00. “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām”.* | 0 | 0 | 0 | 0 | 0 |
| 15.resors "Izglītības un zinātnes ministrija" | 0 | 0 | 0 | 0 | 0 |
| *01.03.00 “Sociālās korekcijas izglītības iestāde”* | 0 | 0 | 0 | 0 | 0 |
| *01.05.00 “Dotācija privātajām mācību iestādēm”* | 0 | 0 | 0 | 0 | 0 |
| *02.01.00 “Profesionālās izglītības programmu īstenošana”* | 0 | 0 | 0 | 0 | 0 |
| *09.10.00 “Murjāņu sporta ģimnāzija”* | 0 | 0 | 0 | 0 | 0 |
| *09.19.00 “Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām”* | 0 | 0 | 0 | 0 | 0 |
| 18.resors "Labklājības ministrija" | 0 | 0 | 0 | 0 | 0 |
| *05.37.00. "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana"* | 0 | 0 | 0 | 0 | 0 |
| 19.resors "Tieslietu ministrija" | 0 | 0 | 0 | 0 | 0 |
| *04.01.00. "Ieslodzījuma vietas"* | 0 | 0 | 0 | 0 | 0 |
| 22.resors "Kultūras ministrija" | 0 | 0 | 0 | 0 | 0 |
| *20.00.00. "Kultūrizglītība"* | 0 | 0 | 0 | 0 | 0 |
| **3.2. valsts speciālais budžets** | **0** | **0** | **0** | **0** | **0** |
| **3.3. pašvaldību budžets** | **0** | **0** | **0** | **0** | **0** |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** | **0** | **0** | **0** | **0** |
| **5. Precizēta finansiālā ietekme:** | **X** | **0** | **0** | **0** | **0** |
| **5.1. valsts pamatbudžets** | **0** | **0** | **0** | **0** |
| **5.2. speciālais budžets** | **0** | **0** | **0** | **0** |
| **5.3. pašvaldību budžets** | **0** | **0** | **0** | **0** |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Cita informācija** | Ailē "Saskaņā ar valsts budžetu kārtējam gadam" norādīti izdevumi piemaksām par iegūtajām pedagoga profesionālās darbības kvalitātes pakāpēm 2017.gadā tajās valsts budžeta programmās, kurās ir paredzētas minētās piemaksas.Sākot ar 2017./2018.mācību gadu, katru gadu samazināsies finansējuma apmērs piemaksām par pedagogu kvalitātes pakāpēm tiem pedagogiem, kuriem kvalitātes pakāpi apliecinošs dokuments izsniegts līdz 2016.gada 31.decembrim, bet kuriem līdz kvalitātes pakāpi apliecinoša dokumenta derīguma termiņa beigām ir tiesības saņemt piemaksu par kvalitātes pakāpi.Tā piemēram, 2017.gada 31.augustā kvalitātes pakāpi apliecinoša dokumenta derīguma termiņš beidzas 1506 pedagogiem, 2018.gada 31.augustā – 12636 pedagogiem, 2019.gada 31.augustā – 8908 pedagogiem, 2019.gada 31.decembrī – 7 pedagogiem, 2020.gada 31.augustā – 627 pedagogiem, 2021.gada 31.augustā – 439 pedagogiem.Tādējādi, sākot ar 2017./2018.mācību gadu, atbrīvosies finansējums, kas tiks novirzīts piemaksām par kvalitātes pakāpēm atbilstoši jaunajam regulējumam.Ievērojot minēto, tiesību akta projektam nav ietekme uz valsts budžetu. |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Atbilstoši likumprojektā ietvertajam deleģējumam Ministru kabinetam nepieciešams izstrādāt Ministru kabineta noteikumu projektu, kas noteiks jomas, kurās kvalitāte novērtējama, kvalitātes pakāpju aprakstus un kvalitātes novērtēšanas organizēšanas kārtību (Izglītības likuma 14.panta 37.punkts). 2. Nepieciešams izstrādāt Ministru kabineta noteikumu projektu par grozījumiem Ministru kabineta 2016.gada 5.jūlija noteikumos Nr.445 „Pedagogu darba samaksas noteikumi”. Grozījumi nepieciešami, ievērojot, ka piemaksas apmēru par attiecīgo kvalitātes pakāpi noteiks izglītības iestādes vadītājs, nevis Ministru kabinets. Minētais noteikumu projekts ir izstrādāts.3. Lai precizētu tiesisko regulējumu attiecībā uz piemaksu par kvalitātes pakāpēm piešķiršanu, nepieciešams izstrādāt Ministru kabineta noteikumu projektus par grozījumiem: 3.1. Ministru kabineta 2016.gada 5.jūlija noteikumos Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”;3.2. Ministru kabineta 2016.gada 15.jūlija noteikumos Nr.476 “Kārtība, kādā valsts finansē darba samaksu pedagogiem privātajās izglītības iestādēs”; 3.3. Ministru kabineta 2016.gada 15.jūlija noteikumos Nr.477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”;3.4.Ministru kabineta 2007.gada 2.oktobra noteikumos Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”;3.5. Ministru kabineta 2011.gada 5.jūlija noteikumos Nr.523 “[Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas](https://likumi.lv/ta/id/232795-kartiba-kada-aprekina-un-sadala-valsts-budzeta-merkdotaciju-pedagogu-darba-samaksai-pasvaldibu-izglitibas-iestades-kuras-isteno...)”;3.6. Ministru kabineta 2011.gada 27.decembra noteikumos Nr.1035 “Kārtība, kādā valsts finansē profesionālās ievirzes mākslas, mūzikas un dejas izglītības programmas”;3.7. Ministru kabineta 2011.gada 27.decembra noteikumos Nr.1036 “Kārtība, kādā valsts finansē profesionālās ievirzes sporta izglītības programmas”.  |
| 2. | Atbildīgā institūcija | Par šīs anotācijas sadaļas 1.punktā minēto normatīvo aktu izstrādi atbildīgā institūcija atbilstoši kompetencei ir Izglītības un zinātnes ministrija un Kultūras ministrija. |
| 3. | Cita informācija | Ministru kabineta noteikumu projekta par grozījumiem Ministru kabineta 2016.gada 5.jūlija noteikumos Nr.445 „Pedagogu darba samaksas noteikumi” tālāka virzība ir iespējama bez grozījumiem Izglītības likumā, jo jau šobrīd ir Ministru kabinets ir tiesīgs noteikt, ka piemaksas par kvalitātes pakāpi apmēru nosaka pati izglītības iestāde. Attiecīgi arī citu šīs anotācijas sadaļas 1.punktā minēto Ministru kabineta noteikumu projektu, izņemot Ministru kabineta noteikumu projektu, kas izdodams, pamatojoties uz Izglītības likuma 154.panta 37.punktu, izstrāde un tālāk virzība ir iespējama līdz likumprojekta pieņemšanai.  |
|  **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2017.gada 8.februārī un 7.aprīlī republikas pilsētu un novadu izglītības pārvalžu vadītāju seminārs.Noteikumu projekts tā izstrādes procesā viedokļa un priekšlikumu sniegšanai izsūtīts biedrībai „Latvijas Sporta izglītības iestāžu direktoru padome”. |
| 2. | Sabiedrības līdzdalība projekta izstrādē | Pedagogu profesionālās karjeras attīstības modeļa publiskā apspriešanā – diskusijās, viedokļu apmaiņās par izstrādāto modeli tikuši iesaistīti izglītības pārvalžu vadītāji, izglītības iestāžu darbības kvalitātes novērtēšanas eksperti, kā arī dažādas izglītībā ieinteresētās puses.Ar likumprojektu un ar to saistīto noteikumu projektu 2017.gada 8.februārī un 31.martā iepazīstināti republikas pilsētu un novadu izglītības pārvalžu vadītāji un izglītības speciālisti un līdz 2017.gada 7.aprīlim organizēta priekšlikumu izteikšana. No 2016.gada oktobra notikušas darba grupas (ar arodbiedrības ,,Latvijas Izglītības vadītāju asociācija, Latvijas Izglītības un zinātnes darbinieku arodbiedrības piedalīšanos) sanāksmes par ar likumprojektu saistīto noteikumu projektā iestrādājamajiem priekšlikumiem. Notikusi saruna ar programmas ,,Iespējamā misija” vadītājiem. |
| 3. | Sabiedrības līdzdalības rezultāti | Izglītības pārvalžu vadītāji izteikuši atbalstu, kā pozitīvu minot laikietilpīguma un iesniedzamo dokumentu apjoma mazināšanu, programmas ,,Iespējamā misija” vadītāju atbalsts, kā pozitīvu minot izglītības iestādes autonomijas veicināšanu.Valsts ģimnāziju asociācija sniegusi konceptuālu atbalstu likumgrozījumu tālākai virzībai. Arodbiedrības ,,Latvijas Izglītības vadītāju asociācija” konceptuāli atbalsta dokumenta tālāku virzību. |
| 4. | Cita informācija |  Nav |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, izglītības iestādes, izglītības iestāžu dibinātāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paredz pienākumu izglītības iestāžu vadītājiem organizēt pedagogu profesionālās darbības kvalitātes novērtēšanu. |
| 3. | Cita informācija |  Nav |

Iesniedzējs:

Izglītības un zinātnes ministrs K.Šadurskis

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs                 E.Severs

05.07.2017.

4571

B.Bašķere

baiba.baskere@izm.gov.lv

G.Kušķe

guntra.kuske@izm.gov.lv